Адыгэхэм я махуэу Къэбэрдей-Бэлъкъэрым къырахьэжьа 1уэхугъуэм теухуауэ ц1ыхум я гупщысэк1эр зэщхьэщок1ыр.

 Адыгэхэм я махуэу Къэбэрдей-Бэлъкъэрым къырахьэжьа 1уэхугъуэм теухуауэ ц1ыхум я гупщысэк1эр зэщхьэщок1ыр. Иныкъуэми къызэралъытэр, нобэк1э ди лъэпкъым махуэщ1 щ1ищ1ын къемыхъул1ауэ. Нэхъыбэуи ар щ1ыжа1эр адыгэ лъэпкъым и лъапсэихыу, геноцид жыхуа1эр, къызэрыращ1ыл1ам Урысей къэралыр нобэр къыздэсым зэремувэл1ар, сыадыгэ жызы1эу дуней хъурем тет дэтхэнэми я Хэкужь къагъэзэжын зэрыхуимытыращ. Къэрэшей-Шэрджэсым нобэ апхуэдэ гупщысэк1э зи1эр куэдщ, ауэ Адыгэм я махуэщ1у Налшыч къырахьэжьа 1уэхугъуэр тэмэму, лъэпкъыр хуэныкъуэу къэзылъытэри мащ1экъым. Иужьырейхэм яхэтщ журналист ц1эры1уэ Щак1уэ Мусалы.

Щак1уэ Мусэлы, журналист:

Фок1адэм и 20-м Адыгэхэм ( шэрджэсхэм) я махуэ, жоуэ щызэхэсхам сэ хубжьу сыщыгуф1ык1ащ. Сыту жып1эмэ, адыгэм ди1эщ нэщхъеигъуэ махуэ - щыгъуэщ1эж махуэр. Дэ адыгэм ар щыди1эк1э зы гуф1эгъуэ махуэ гуэри ди1эн хуейщ, жоуэ илъэс бжыгъэф1 хъуауэ жыдо1эр. А махуэр щ1ыди1эн хуейм щхьэусыгъуэу и1эн хуейр зыщ- адыгэм зыкъызэрищ1эжымрэ, адыгэр зэрызэплъыжымрэ, адыгэм я 1уэхур зэгъэзэхуэжа зэрыхъуным, дунейпсом щызэбгырыдзауэ тет лъэпкъым и псэр, и гур зэры1ыгъуу хъужыным папщ1э дэнэ къуапэ дунейм щытепсоухь лъэпкъыр зэгъэу1уа хъуным папщ1эщ. Нобэ зы къэралыгъуэ щ1ын хуей жыс1эу аракъым, нэхъ нобэ хэкужьым ис лъэныкъуитху- лъэныкъуихым щыпсоу лъэпкъыр и гук1э, и псэк1э зы зэрыгъэхъуауэ зы дунейм, зы уафэ щ1агъым зэрызэдыщ1эсыр, зы гупщысэк1э я1эу, я бзэр, щ1энхабзэр зэрахъумэным. Бзэмк1э нобэ дэ гузэвэгъуэшхуэ дызэрыхэтым шэч лъэпкъ хэлъкъым, ат1э абы къыдэк1уэу бзэр лъэпкъым щы1эщ1эк1к1э, лъэпкъым и щ1энхабзэр и дунейр зэхэкъута зэрыхъуным мис абыи зы лъэныкъуэк1э дытогузэвыхьыр.

Лъэпкъыр ущыхуэхейк1э уи гъащ1эр пхъумэжыну, уи дунейр пхъумэжыну лъэпкъым Дунейпсо Адыгэ Хасэ щи1эк1э сэ сызэрегупщысыр аращ- а Хасэм республикищми а унафэр къызэдыригъащтэу а махуэр ягъэлъап1эн хуеящ – ар зы. Ет1ыуанэрауэ, хамэщ1ым ис адыгэхэр а 1уэхум дауэрэ къеплъыну?

Мы махуэр зыгъэлъап1эр Налшыч щыпсоу Къэбэрдей жыхуэт1э щ1ыналъэм исырауэ щытщы, шэч хэлъкъым дэ Шэрджэсым ис адыгэхэми абы ди гухэр къызэщ1е1этэр ик1и дыщогуф1ык1ыр, ауэ а 1уэхур т1эк1у нэмыгъэса хуэдэу, тэк1у къэмылъыта хуэдэу, ныкъуэ нэгъэса хуэдэу щытщи аращ сэ апхуэдэу щ1ыжыс1эр.

Нобэ дызэхэлъадэу дыкъафэн, дыуджын къудейракъым, щыгъуэ махуэмрэ мыбырэ зэрыщхьэщык1ын хуейми шэч хэлъкъым. Сэ си щхьэк1э урысыбзэми сыхуэхамэкъым ауэ сэ мы дунейм теткъым си анэбзэм пысщ1ын. А ди анэбзэм и дахагъэмрэ и 1эф1агъымрэ нобэ зэрыт1эщ1эк1ым а гузэвэгъуэм хуэгъэзауэ сыхьэт зэрыз нэхъ еджап1эхэм хэмыту, адыгэ парламентхэр дэнэ щыщы1э, щхьэ абы емыгупщысрэ? Уи 1уэхур зэрумыгъэзагъэу нэгъуэщ1 гупщысэм ухыхьэк1э зыщ1ып1эк1э ущ1эц1эфтынущ. Нобэ дыкъэфэн дыкъэуджын жоуэ аракъым щ1ыжыс1эм и щхьэусыгъуэр аращ.

 Мыаразыныгъэ мыбдеж зэрыщы1эхэр сэри зэхызох, ауэ къапщтэмэ, а махуэм дызэрыхуэныкъуэм шэч хэлъкъым.

Щак1уэ Мусалы зэрегупщысымк1э Къэбэрдейм къырахьэжьа махуэщ1ыр зэгъэпэщауэ зэрырыгъэк1уэк1ынум куэд елъытащ, лъэпкъыр здыщыпсоу нэгъуэщ1 хэгъэгухэми Адыгэм я махуэр къыдащтэныр.

Кушпэ Маринэ. Хуитыныгъэ радио.

https://www.facebook.com/notes/khutynygharadio-khutynygharadio/%D0%B0%D0%B4%D1%8B%D0%B3%D1%8D%D1%85%D1%8D%D0%BC-%D1%8F-%D0%BC%D0%B0%D1%85%D1%83%D1%8D%D1%83-%D0%BA%D1%8A%D1%8D%D0%B1%D1%8D%D1%80%D0%B4%D0%B5%D0%B9-%D0%B1%D1%8D%D0%BB%D1%8A%D0%BA%D1%8A%D1%8D%D1%80%D1%8B%D0%BC-%D0%BA%D1%8A%D1%8B%D1%80%D0%B0%D1%85%D1%8C%D1%8D%D0%B6%D1%8C%D0%B0-1%D1%83%D1%8D%D1%85%D1%83%D0%B3%D1%8A%D1%83%D1%8D%D0%BC-%D1%82%D0%B5%D1%83%D1%85%D1%83%D0%B0%D1%83%D1%8D-%D1%861%D1%8B%D1%85%D1%83%D0%BC-%D1%8F-/304503069732878
Иыщхьэуысыгъуэр сыт а махуэм, сыт насып адыгэм а махуэм къалъысар.? Хьамэрэ а махуэр ди1ам, насып защ1э дыхъуынура...
[id2912986|Rustam], иджыри зы ефэн щхьэусыгъуэ)
ик1эм, щыгъуэмахуэр лъэныкъуэ ирагъэзынура.
куэдым гуф1эжу ягъэфедэ а махуэр... къызгуры1уэкъым